CELEX: E2015P0019
Language: fi
Date: 2015-07-29 00:00:00
Title: EFTAn valvontaviranomaisen 29 päivänä heinäkuuta 2015 Liechtensteinin ruhtinaskuntaa vastaan nostama kanne (Asia E-19/15)

10.12.2015   
            
            
               FI
            
            
               Euroopan unionin virallinen lehti
            
            
               C 410/3
            
         EFTAn valvontaviranomaisen 29 päivänä heinäkuuta 2015 Liechtensteinin ruhtinaskuntaa vastaan nostama kanne
   (Asia E-19/15)
   (2015/C 410/03)
   EFTAn valvontaviranomainen, Rue Belliard 35, 1040 Bryssel, Belgium asiamiehinään Markus Schneider, Clémence Perrin ja Marlene Lie Hakkebo, nosti 29 päivänä heinäkuuta 2015 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Liechtensteinin ruhtinaskunta on laiminlyönyt ETA-sopimuksen liitteessä X olevan 1 kohdan 9, 10, 13 ja 16 artiklan mukaisia velvoitteitaan (Euroopan parlamentin ja neuvoston direktiivi 2006/123/EY, annettu 12 päivänä joulukuuta 2006, palveluista sisämarkkinoilla), sellaisena kuin ne ovat mukautettuna ETA-sopimukseen pöytäkirjalla 1, ja sikäli kuin laitokset ja rajat ylittävät palvelut eivät kuulu kyseisen säädöksen soveltamisalaan, että Liechtenstein on laiminlyönyt ETA-sopimuksen 31 ja 36 artiklan mukaisia velvoitteitansa:
               
                           a)
                        
                        
                           pitämällä voimassa Liechtensteinin kauppalain 7 artiklan, jossa säädetään ennakkolupajärjestelmästä niille yrityksille, jotka aikovat sijoittautua Liechtensteiniin; ja
                        
                     
                           b)
                        
                        
                           pitämällä voimassa Liechtensteinin kauppalain 8 artiklan 1 kohdan siltä osin kuin siinä asetetaan yrityksille, jotka aikovat sijoittautua Liechtensteiniin, ennakkoluvan myöntämistä koskevia ehtoja, jotka eivät ole selkeitä ja yksiselitteisiä (erityisesti velvollisuus tarvittavaan henkilöstöön ja riittävään saksan kielen osaamiseen); ja
                        
                     
                           c)
                        
                        
                           jättämällä varmistamatta, että palveluntarjoajaan jo toisessa tai samassa ETA:n jäsenvaltiossa päämäärältään olennaisesti tai verrannollisesti sovellettavat vaatimukset, jotka liittyvät ennakkoluvan myöntämiseen yrityksille, jotka aikovat sijoittautua Liechtensteiniin, eivät ole päällekkäisiä ja että vaatimukset ovat selkeästi kauppalain lupajärjestelmään liittyvien menettelyjen ja muodollisuuksien mukaisia; ja
                        
                     
                           d)
                        
                        
                           pitämällä voimassa Liechtensteinin kauppalain 21 artiklan, jossa säädetään ennakkolupajärjestelmästä niille yrityksille, jotka aikovat tarjota rajat ylittäviä palveluita Liechtensteinissa; ja
                        
                     
         
               2.
            
            
               velvoittamaan Liechtensteinin ruhtinaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Hakemus koskee 22 päivänä kesäkuuta 2006 annettuun kauppalakiin – erityisesti sen 7 ja 21 artiklaan – sisältyviä vaatimuksia, joiden mukaan yrityksillä, jotka haluavat sijoittautua Liechtensteiniin tai tarjota siellä rajat ylittäviä palveluja, on oltava kansallisten viranomaisten etukäteishyväksyntä.
            
         
               —
            
            
               EFTAn valvontaviranomainen toteaa muun muassa, että tällaiset vaatimukset johtavat lupajärjestelmiin, joita ei sijoittautumisen osalta voida perustella palveluista sisämarkkinoilla 12 päivänä joulukuuta 2006 annetun Euroopan parlamentin ja neuvoston direktiivin 2006/123/EY (palveludirektiivi) 9 artiklan nojalla eikä rajat ylittävien palveluiden tarjoamisen osalta kyseisen direktiivin 16 artiklan nojalla.
            
         
               —
            
            
               EFTAn valvontaviranomainen toteaa, että myös Liechtensteinin kauppalain 21 artikla, joka velvoittaa yritykset, jotka haluavat tarjota rajat ylittäviä palveluja, tekemään etukäteen viranomaisille kirjallisen ilmoituksen ja vuosittain uusimaan ilmoituksensa, luo palveludirektiivin 16 artiklan vastaisen lupajärjestelmän.
            
         
               —
            
            
               EFTAn valvontaviranomaisen lausuntojen mukaan Liechtenstein väittää, että periaatteessa sen aiemmat lupajärjestelmät ovat olleet palveludirektiivin mukaisia, sillä ne voidaan perustella saman direktiivin 9 ja 16 artiklan nojalla, tai vastaavasti ETA-sopimuksen 33 artiklan nojalla (tai kyseisen artiklan luomalla yleistä etua koskevalla pakottavalla syyllä).